Bölihae

Bölihae ya'ia da'ö sambua wanunö ma fanari nifalua ngasi mbanua, ngasi nuwu, ngasi dome ba nono niha, falua-lö murugi nahia ba zowatö. Mufalua mbölihae na so wa'omuso dödö simane na so walöwa, owasa, folau-bawi, ba tanöbö'önia. 

 Famalua bölihae 

Na no arakhagö ofeta dome ba mbalö golayama ba nahia wamalua fa'omuso dödö ma ba nomo zowatö, ya'ira fefu la hadugö/labatogö ira, ba möi föna Gere ma sanutunö mbölihae i-höli imane: “Höli wanguhugö ba tome/uwu/banua si lö-atoto…!” latema sato: “Huu…!”. Awena itutunö mbölihae Ere, ba labuaö göi gahera sato lumalö föna. Ero sandroto wanutunö Gere; ba latema sato “Huu…!!! Bölihae…!” la fagemagema irege larugi golayama zowatö. Ba na no larugi dalu golayama zowatö, ba labatogö ira sato ba ifuli ihöli Ere nomege imane: “Höli wanguhugö ba tome/uwu/banua si lö-atoto…!” latema sato: “Huu…!”.

 Duma-duma mbölihae 

Fagaölö mbölihae ga'a…. Huu…!!! Bölihae…!
Ya'ita tome si lö oya-oya….Huu…!!! Bölihae…!
Ya'ita tome si lö atoto….Huu…!!! Bölihae…!
Hadia gohitö dödö yaŵa gate….Huu…!!! Bölihae…!
Hadia gohitö dödö yaŵa mbo….Huu…!!! Bölihae…!
Wamasao umönö solemba ba döla-nora….Huu…!!! Bölihae…! 
Yomo ba zowatö ba zonahia….Huu…!!! Bölihae…!
Yomo ba zowatö ba zonuza….Huu…!!! Bölihae…!
Ae, Umönö fondrege zi tosasa….Huu…!!! Bölihae…!
Umönö si no oriri akao….Huu…!!! Bölihae…!

Ba tanöbö'önia

 Bölihae molo'ö Hada Laraga 

Ohitö dödö ba wamalua bölihae, ya'ia da'ö fangoroma'ö wa'omuso ma fa'owua-wua dödö ba wondrugi nahia ba zowatö (Li Indonesia Ungkapan rasa sukacita dan kegembiraan menghadiri pesta yang dilaksanakan). 
Folau Mbölihae ba wa'omuso dödö fagölö gunania ma fetaronia ba ngenoli hada simane: folau Maenahttps://museum-nias.org/tarian-musik/, folau Hoho, folau Hiŵö, folau Wolaya, folau Wanari, folau Olola-mbawi, folau Hendrihendri, ba tanöbö'önia.

 Umbu 

Kategori:Hada
Kategori:Fanari
Kategori:Ondröita Nono Niha
Kategori:Bohou tesura